4. Dialóg

4.1 Vkladanie údajov 

Do bunky

Je nutné, aby bunka bola aktívna, čo znamená, že je na nej bunkový kurzor. Údaje zapisujeme priamo do bunky, ale zároveň sa to isté objavuje v vo vzorcovom paneli. To čo sa zobrazuje v bunke a vo vzorcovom paneli  môže byť odlišné.

Do vzorcového panela


Údaje môžeme tiež zapisovať priamo do vzorcového panela. Ten je nutné najprv aktivovať tak, že na neho klepnete. Akonáhle sa v ňom objaví textový kurzor, je pripravený prijať vaše údaje. To, čo píšeme do vzorcového panela sa vloží tiež do aktívnej bunky.

Pracovné režimy 


Rozlišujeme tri základné pracovné režimy Excelu: Pripravený, Zadanie a Úpravy. O tom, v akom ste režime sa nachádzate, ste informovaný v stavovom riadku.

Pripravený


V tomto režime by ste mali byť, pokiaľ práve nevkladáte údaje do bunky, alebo ich neopravujete. Len v tomto režime je dostupná väčšina funkcií programu.

Zadanie


Do tohto režimu sa dostanete vždy, keď začnete vkladať údaje do prázdnej bunky. Prejdete do neho poklepaním na prázdnu bunku alebo klepnutím na riadok vzorcov.


Tento režim ukončíte klávesom  ENTER, kurzorovým klávesom, tlačidlom Vstup, alebo klepnutím na inú bunku.


Chyby môžete opraviť len pomocou klávesu BACKSPACE. Preto je výhodnejšie prejsť do režimu Úpravy stlačením klávesu F2. Ďalším stlačením F2, sa prepnete späť do režimu Zadanie.


Režim Zadanie môžete kedykoľvek prerušiť, so zachovaním pôvodného obsahu bunky, a to: klávesom ESC alebo tlačidlom Zrušiť.


Ak preteká text do buniek doprava, neočakávajte, že tieto bunky niečo obsahujú. Dôvod je jednoduchý – text, ktorý ste vložili, je obsahom práve len jednej bunky, aj keď je dlhší.


Nie vždy chceme dovoliť textu, aby pretekal smerom doprava. V tomto prípade môžeme text pri vkladaní zalomiť stlačením ALT+ENTER.

Špeciálne znaky, ktoré sa nedajú zapísať priamo z klávesnice, vložíte do bunky takto: Spuste program Mapa znakov a vyberte  požadované znaky. Vybrané znaky sa objavia v poli Kopírované znaky. Skopírujte ich do schránky a z nej do Excelu.
Úpravy


Ak chcete obsah bunky opraviť, teda zmeniť vložené údaje, tak prepnite do režimu Úpravy stlačením klávesu F2. V tomto režime môžete obsah bunky editovať rovnako, ako text v textovom editore.


Tento režim ukončíte klávesom ENTER, alebo tlačidlom Vstup, alebo klepnutím kdekoľvek do plochy hárku. 

Prerušíte ho, so zachovaním pôvodného obsahu bunky, klávesom ESC alebo tlačidlom Zrušiť.

Triky pri vkladaní údajov

Do viacerých hárkov 


Môžeme vkladať údaj naraz do viacerých hárkov. Vyberte niekoľko hárkov. Do bunky A1, vložte údaj 5. Pozrite si, že  obsah  bunky A1  na vybraných hárkov sa zmenil.

Do viacerých buniek

Môžeme vkladať údaj naraz do viacerých buniek. Ukážeme na príklade: Vyberte oblasť A1:A10, vložte 5 do A1  (zápis (5(A1),  a stlačte CTRL+SHIFT+ENTER. Celá oblasť je vyplnená rovnakou hodnotou.

4.2 Vymazanie obsahu bunky


Keď použijete  kláves DELETE, tak vymažete len obsah bunky, všetko ostatné ostane zachované, predovšetkým formáty. 

Ak chcete z bunky odstrániť všetko, vrátane formátov, zadajte príkaz Vymazať a z podponuky vyberte Všetko, Formáty, Obsah alebo Komentáre.

4.3 Veľkosť bunky


Text môže z bunky pretekať smerom doprava. Komplikácie môžu nastať, ak nie sú bunky v tomto smere prázdne. Najjednoduchšie je upraviť veľkosť bunky.

Zmena šírky stĺpca

Myšou

V hlavičke stĺpca ťahajte za hranicu dvoch stĺpcov.

Príkazom


Vyberte stĺpec a zadajte príkaz Stĺpec(Šírka.

Prispôsobením 


Príkaz Stĺpec(Prispôsobiť výber, alebo poklepanie u pravého okraja hlavičky stĺpca, spôsobí, že šírka stĺpca sa prispôsobí vloženým údajom, pochopiteľne tej bunky, v ktorej je najdlhší údaj.

Štandardne 


Príkaz Stĺpec(Štandardná šírka umožňuje zadať hodnotu požadovanej šírky pre všetky stĺpce hárku. Úprava sa netýka tých stĺpcov, ktorých šírka bola pred tým upravená.

Označenie stĺpca

Jeden stĺpec 


Označíte klepnutím do hlavičky stĺpca. Hlavička bude tmavošedá, všetky bunky stĺpca budú modré, okrem prvej bunky, ktorá je biela.

Súvislý blok 


Označíte ťahaním myši za ich hlavičky, alebo klepnutím do hlavičky stĺpca prvého a posledného so stlačeným SHIFT.

Nesúvislý blok 


Označíte klepnutím do hlavičiek stĺpcov pri súčasnom stlačení CTRL.

Zrušenie označenia 


Klepnite kdekoľvek do plochy hárku.

Skrytie stĺpca


Príkaz Stĺpec(Skryť. Niekedy sa hodí, aby sa stĺpec nezobrazoval, napríklad vtedy, keď obsahuje pomocné výpočty, ktoré by rušili. 

Inverzný príkaz je Stĺpec( Odkryť.

Operácie s riadkom


Sú rovnaké, ako  vyššie uvedené operácie  so stĺpcom.

Veľkosť maximálnej bunky

Maximálna výška riadku je 409 bodov. Maximálna šírka stĺpca je 255 znakov. 

4.4 Formát buniek


V niektorých bunkách sa ich obsah zarovnáva podľa ľavého, inde podľa pravého okraja. Excel sa snaží rozpoznať formát, v akom údaje do bunky vkladáte. Pokiaľ do bunky vkladáte text, ponechá ho vľavo, keď rozpozná číslo, zarovná ho vpravo.

Druhy formátu buniek


Príkaz Formát(Bunky otvorí okno Formát buniek, ktoré má šesť kariet, ale my sa teraz budeme zaoberať prvou z nich Číslo, ktorá určuje formát údajov v bunke. V zozname Kategória vyberajte jednotlivé formáty:

Obecný

Je základný formát, ktorý s  číslom  pracuje ako s číslom a s textom ako s textom.

Číslo


Tento formát použijete, keď chcete obecne zobraziť číslo. Vložené údaje sa budú zarovnávať k pravému okraju. V poli Vzor vidíte, ako bude číslo vyzerať. V poli Desatinné miesta nastavíte počet desatinných miest. Zaškrtnutím políčka Použiť oddeľovač tisícok zariadite, že v čísle sa ukáže vždy po troch miestach medzera. V zozname Záporné čísla určíte spôsob zobrazovania záporných čísel. Ako oddeľovač desatinných miest sa používa ten symbol, ktorý je nastavený v ovládacích paneloch Windows.

Mena

Oproti formátu číslo je tu naviac možnosť výraz doplniť symbolom meny, ktorý vyberiete zo zoznamu Symbol.

Účtovnícky


Formát umožňuje pracovať s presným počtom desatinných miest a znakom meny.

Dátum


Ponúka v zozname Typ veľa možností. Excel, v tomto formáte mení numerickú hodnotu na dátum, pričom dátumu 1.1. 1990 je priradená jednička. Tento formát  rozpozná, keď vložíte hodnotu v kalendárnom formáte – teda Den.Mesiac.Rok.

Čas

Tento formát priamo súvisí s formátom dátum, dokonca v jednej bunke je možné zadať dátum a čas súčasne. Môžete zadať aj priamo tento formát v tvare Hodiny:Minúty alebo Hodiny:Minúty:Sekundy.

Percento


Hodnota v bunke je automaticky vynásobená 100 a doplnená znakom percenta. Tento formát môžete tiež nastaviť tlačidlom Štýl percent.

Zlomok


Ak v bunke je číslo napr. 0,6 a nastavíte formát zlomok tak, Excel zmení výraz na 3/5. Ak chcete vložiť formát zlomok priamo, napíšte 0 3/5. V zozname Typ môžete určiť hodnotu menovateľa.

Vedecký


Umožňuje zobrazovať čísla trvalo v exponenciálnom tvare.

Text


Tento formát znesie všetko, okrem grafiky. Obsah bunky sa zarovnáva vľavo. Pokiaľ chcete Excel donútiť, aby čísla považoval za text, musí byť prvým znakom apostrof. Napr. napíšete ‘635 – v bunke bude zápis 635, apostrof uvidíte len v riadku vzorcov.

Špeciálny


Formát ponúka dve možnosti – PSČ s medzerou alebo bez medzery a telefónne číslo.

Vlastný


Vlastný formát nadefinujeme  sami. To je však určené pre náročných. Táto téma je podrobne spracovaná v pomocníkovi.

Triky pri formáte

Počet desatinných miest


Nemusíme určovať prostredníctvom okna Formát buniek, ale tlačidlami Pridať desatinné miesto, resp. Odobrať desatinné miesto.

Zápis roku


Niektorí ľudia sú zvyknutí zapisovať roky pomocou dvoch číslic. Ako sa zachová Excel v tomto prípade? Čísla od 00–29 považuje za roky 2000–2029. Čísla 30–99 považuje za roky 1930–1999.

Mena Euro


Najprv zaveďte doplnok Nástroje pre menu Euro (príkazom Doplnky). Na paneli nájdete nové tlačidlo Euro. Ak vložíte do bunky číselnú hodnotu a stlačíte toto tlačidlo, tak bude hodnota doplnená symbolom meny Euro. O umiestnení symbolu Euro rozhodnete v okne Formát buniek.

4.5 Komentár v bunke

Komentár


Každú bunku môžete doplniť komentárom. Komentár je za normálnych okolností skrytý a objaví sa až po nájazde do príslušnej bunky.

Panel Revízia


Nástroje pre prácu s komentármi nájdete na paneli Revízia.

Vloženie 


Príkazom Vložiť(Komentár alebo tlačidlom Nový komentár. Objaví sa editačné okienko, do ktorého napíšete komentár. Editáciu komentára ukončíte klávesom ESC alebo klepnutím na plochu hárku.

Indikácia 


O prítomnosti komentára v bunke informuje malý červený symbol v pravom hornom rohu bunky. Ak ukážete na bunku myšou, komentár sa zobrazí. Keď presuniete ukazovateľ inde, komentár sa poslušne skryje. 


Ak nechcete, aby sa zobrazovali červené symboly, využite prepínač Komentáre v okne Možnosti.

Zobrazenie 


Tlačidlo Zobraziť komentár resp. Zobraziť všetky komentáre. Inverzné tlačidlo  je Skryť komentár resp. Skryť všetky komentáre.
Prezeranie 


Tlačidlo Ďalší komentár resp. Predchádzajúci komentár.

Odstránenie 


Príkaz Odstrániť komentár z miestnej ponuky.

4.6 Označenie výberu

Výber


Je oblasť buniek určená ku zvláštnym operáciám. Často sa nazýva  tiež blok. Bunky vo výbere sa zobrazujú v bledomodrej farbe. Bunka, ktorá bola aktívna v okamihu výberu, zostane v pôvodnej farbe, ale pozor – aj ona je súčasťou výberu. Bunkový kurzor sa roztiahne okolo celej vybranej oblasti. Keď sa pokúsite o opravu údajov, budete pracovať práve s tou jedinou bunkou výberu, ktorá je sfarbená odlišne.

Používanie 


Môžeme meniť formát vo vybraných bunkách. Výber  môžeme kopírovať a presúvať. A konečne výber je základom pre výpočty.

Zrušenie 


Klepnite kdekoľvek do plochy tabuľky.

Metódy výberu

Myšou

Klepnite myšou na začiatok výberu a ťahajte  až na koniec výberu.

Klávesnicou


Klepnite na začiatok výberu. Kurzorovými klávesmi  pri stlačenom SHIFT sa presuňte na koniec výberu.

Súvislá oblasť

Klepnite na začiatok výberu a potom pri stlačenom SHIFT klepnite na koniec výberu.

Nesúvislá oblasť


Klepnutím so stlačeným CTRL na jednotlivé bunky oblasti.

Riadok tabuľky


Sú dva spôsoby:

1. Klepnite prvú bunku riadku tabuľky. Stlačte  END a SHIFT+RIGHT.

2. Klepnite poslednú bunku riadku tabuľky. Stlačte  SHIFT+HOME.

Celý hárok

CTRL+A alebo klepnite do prieniku hlavičiek riadkov a stĺpcov.

Rozšírený výber

Klepnite  bunku,  napr. A3. Stlačte F8. Tým ste sa prepli do režimu rozšíreného výberu, signalizovaného symbolom ROZ v stavovom riadku. Stlačenie kurzorového klávesu rozšíri alebo zúži výber. Alebo klepnite na koniec výberu. Stlačte F8, čím ukončíte  tento režim.

4.7 Operácie s bunkami

Premiestnenie bunky


Môžete premiestniť jednu bunku alebo skupinu vybraných buniek.

Myšou


Vyberte bunku. Uchopte bunkový kurzor myšou za horný okraj a ťahajte.

Klávesnicou


Vyberte bunku. CTRL+X.  Presuňte bunkový kurzor do cieľa. CTRL+V.

Tlačidlom



Vyberte bunku. Stlačte tlačidlo Vystrihnúť.  Presuňte bunkový kurzor do cieľa. Stlačte tlačidlo  Prilepiť.
Príkazom


Namiesto tlačidiel použite  príkazy Vystrihnúť a Prilepiť z ponuky Úpravy.

Miestnou ponukou 

Klepnutie bunky pravým tlačidlom myši vyvolá miestnu ponuku, v ktorej nájdete príkazy Vystrihnúť a Prilepiť.
Kopírovanie bunky


Postup je rovnaký, ako pri presune s  týmito rozdielmi:

3. Pri ťahaní držte stlačené CTRL.

4. Miesto CTRL+X použite CTRL+C.

5. Miesto tlačidla Vystrihnúť použite tlačidlo Kopírovať.
6. Miesto príkazu Vystrihnúť použite príkaz Kopírovať.
7. Miesto Presunúť sem vyberte Skopírovať sem.

Schránka 


Schránka sa v Exceli chová trochu inak, ako v ostatných aplikáciách. Keď vložíte obsah bunky alebo vybranej oblasti do schránky, vybraná oblasť v tabuľke ožije – na jej okraji sa pohybuje ako had prerušovaná čiara.

Schránka Office


Táto schránka si vie zapamätať údaje z rôznych oblastí. Nástroje pre prácu z touto schránkou sa nachádzajú na paneli Schránka. 


Na začiatku je užitočné stlačiť tlačidlo Vyčistiť schránku. Potom skopírujte do schránky postupne niekoľko buniek, napr. 2 bunky. Na paneli Schránka sa objavia dva  piktogramy. Znamená to, že schránka si teraz pamätá obsah dvoch rôznych oblastí. Keď prídete myšou na tento piktogram, popis vám prezradí, čo si položka schránky pamätá.


Keď klepnete na  nejakú bunku a potom stlačíte piktogram, tak sa do bunky vloží obsah položky schránky zodpovedajúcej tomuto piktogramu. Obsah položky si schránka ďalej pamätá.


V hlavičke  panelu je informácia koľko „malých“ schránok je obsadených aj to, že máte k dispozícii 12 malých schránok.


Panel Schránka spolupracuje so všetkými aplikáciami Office.

Vyplnenie oblasti

Myšou


Premiestnite bunkový kurzor na bunku s požadovanou hodnotou. Ťahajte myšou  za rukoväť dole. Po uvolnení myši celá oblasť je vyplnená požadovanou hodnotou.

Klávesnicou

 Vložte údaj do bunky, napr. G1. Vyberte oblasť G1:G9. Stlačte CTRL+D. Celá oblasť je vyplnená zhodnými údajmi.

Rovnako je možné vyplniť oblasť smerom doprava, len použite CTRL+R.

Tlačidlom

Skopírujte  do schránky obsah bunky, s požadovanou hodnotou. Vyberte cieľovú oblasť a stlačte tlačidlo Prilepiť. 

Na viacerých hárkoch


Vyberte oblasť, ktorá má byť kopírovaná. Vyberte hárky, na ktoré majú byť údaje vyplnené. Zadajte príkaz Vyplniť(Iné pracovné  hárky. 

Tomuto  postupu hovoríme metóda vyplnenia na iný hárok.

4.8 Rady

Definícia


Rad je postupnosť. Excel pozná aritmetický aj geometricky rad a iné rady.

Aritmetický a geometrický  rad


Diferencia aritmetického radu  a kvocient geometrického radu sa v Exceli nazýva  krok. 

Príklad „Rady“


Vytvorte nový zošit s menom Rady, v ktorom si precvičíte vytváranie radov podľa nasledujúceho postupu.

Vytvorenie radu

Myšou

Aritmetický rad


1(A1, 2(A2, vyberte A1:A2. Ťahajte rukoväť do bunky A9. Oblasť A1:A9 sa vyplní aritmetickým radom 1, 2, ..., 9. 


Pri kroku 1 stačí zadať len prvý člen, ale ťaháme so stlačeným CTRL.

Kalendárny rad


Skúste vložiť do bunky pondelok a rozšíriť oblasť smerom dole. Dostanete kalendárny rad od pondelka do nedele.

Miestnou ponukou


Vložte do bunky prvý člen radu. Ťahajte rukoväť pravým tlačidlom smerom dole. Uvolnite myš. Objaví sa miestna ponuka, z ktorej zadajte príkaz Rady. Otvorí sa okno Rady. 
Nastavte prepínač Typ na:

Lineárny

– keď chcete aritmetický rad 
Rastový

– keď chcete geometrický rad

Kalendárny 
– keď chcete kalendárny rad

Automatický 
– keď si Excel sám zistí rad z prvých dvoch hodnôt.


Ďalej nastavte Veľkosť kroku. Políčko Trend zaškrtnete, keď vyplňujete rad z prvých dvoch členov. Vtedy je veľkosť kroku potlačená.

V obrátenom poradí


Stačí vložiť do tabuľky prvé dve hodnoty, samozrejme v opačnom poradí  a vyplňujte už známym spôsobom.

Vlastné rady


Máte možnosť vytvárať vlastné rady — zoznamy. Napríklad, chcete vytvoriť Rad mariášové karty.

Vytvorenie 

8. V okne Možnosti prepnite na kartu Vlastné zoznamy.

9. V zozname Vlastné zoznamy klepnite položku Nový zoznam.

10. Do poľa Položky zoznamu vkladajte zoznam kariet. 

11. Stlačte tlačidlo Pridať.
Vytvorenie z hárku


Excel umožňuje už hotový zoznam v hárku zaradiť do vlastných zoznamov. Napríklad, v hárku máte Zoznam rýchlikových staníc medzi Bratislavou a Košicami.

12. Vyberte oblasť buniek, ktorá obsahuje zmienený zoznam.

13. V okne Možnosti prepnite na kartu Vlastné zoznamy.

14. Stlačte tlačidlo Importovať.
Ak ste zabudli prvý krok, nezúfajte. Stlačte v okne Možnosti tlačidlo Zbaliť dialóg a ťahaním vyberte oblasť buniek obsahujúcu zmienený zoznam a stlačte tlačidlo Rozbaliť dialóg.

Editácia 


Pole Položky zoznamu môžete editovať rovnako ako v textovom editore.

4.9 Vkladanie a odstránenie  buniek

Príklad „Potraviny“


Vytvorte nový zošit Potraviny a zostrojte v ňom nasledujúcu tabuľku, na ktorej si precvičíme  vkladanie a odstránenie  buniek.

	Potravina
	Pondelok
	Utorok
	Streda
	Štvrtok
	Piatok
	Súčet

	Mliečne
	1
	2
	3
	4
	5
	15

	Chlieb
	2
	3
	1
	2
	3
	11

	Salámy
	2
	4
	2
	1
	3
	12

	Zelenina
	5
	2
	1
	3
	1
	12

	Ovocie
	2
	1
	3
	4
	1
	11

	Súčet
	12
	12
	10
	14
	13
	61


Odstránenie

Stĺpcov


Stĺpce vyberte a zadajte príkaz Odstrániť. 

Buniek

Príkazom


Ak sa chcete zbaviť len niekoľkých buniek tak, aby ostatné bunky túto medzeru vyplnili, vyberte danú oblasť a zadajte príkaz Odstrániť. Otvorí sa okno Odstrániť, v ktorom prepínač nastavte do polohy Posunúť bunky doľava alebo Posunúť bunky nahor. Vybrané bunky sa odstránia a ich obsah sa nahradí bunkami zo zadaného smeru. 

K dispozícii sú aj polohy Celý stĺpec a Celý riadok.

Myšou

15. Vyberte oblasť buniek, ktorá má byť odstránená.

16. Držte stlačený kláves SHIFT.

17. Uchopte myšou rukoväť.

18. Ťahajte ukazovateľ tak, aby sa oblasť zmenšovala. 

Vkladanie

Stĺpcov 

Vyberte taký počet stĺpcov, ktorý chcete vložiť a zadajte príkaz Vložiť(Stĺpce.

Buniek 

Príkazom


Niekedy potrebujete vložiť do tabuľky len niekoľko prázdnych buniek tak, aby sa ostatné odsunuli a zostali v tabuľke. Najprv je treba urobiť v tabuľke miesto — vyberte oblasť, ktorá má byť po vložení buniek prázdna. Potom zadajte príkaz Vložiť(Bunky. Otvorí sa okno Vložiť, v ktorom určíte spôsob, akým sa nové bunky do tabuľky vložia. V polohe Posunúť bunky doprava sa do vybranej oblasti vložia nové prázdne  bunky a obsah ostatných buniek sa odsunie doprava. Podobne pracuje poloha: Posunúť bunky nadol. 

K dispozícii sú aj polohy Celý stĺpec a Celý riadok.
Myšou

19. Vyberte bunku vľavo,  resp. hore od oblasti, do ktorej chcete vložiť bunky.

20. Držte stlačený kláves SHIFT.

21. Uchopte myšou rukoväť výberu.

22. Ťahaním myši vyplňte oblasť, ktorá má byť vložená.

4.10 Prilepiť špeciálne

Príklad „Zvýšenie“

Predpokladajme, že predávate drobný tovar a rozhodnete sa zvýšiť ceny o jednu korunu.  V tabuľke v stĺpci A sú tovary a v stĺpci B ich ceny.  

23. Hodnotu 5, o ktorú chcete upraviť ceny, zapíšte  napr. do bunky D2.

24. Skopírujte  bunku D2 do schránky.

25. Vyberte oblasť, ktorej cenu chcete upraviť, napr. B2:B5.

26. Zadajte príkaz Prilepiť špeciálne.

27. Prepínač Operácia prepnite do polohy Sčítanie. 

	Tovar
	Cena
	
	

	mlieko
	10
	
	5

	chlieb
	20
	
	

	syr
	30
	
	

	Saláma
	200
	
	


Transponovanie 

28. Skopírujte  do schránky oblasť tabuľky, ktorá sa má transponovať.

29. Premiestnite bunkový kurzor do ľavej  hornej bunky transponovanej tabuľky.

30. Zadajte príkaz  Prilepiť špeciálne.

31. Zaškrtnite políčko Transponovať.

4.11 Názov oblasti

Pomenovanie bunky

V poli názvov

32. Klepnite do bunky, ktorú chcete pomenovať.

33. Do poľa názvov napíšte jej meno.

Príkazom

34. Klepnite do bunky, ktorú chcete pomenovať.

35. Zadajte príkaz Názov(Definovať.

36. Do poľa Názvy v zošite zapíšte názov bunky.

Pomenovanie oblasti

Príkazom


Postup je rovnaký, ako v prípade pomenovania bunky. 

S dodatočným výberom

37. Zadajte príkaz Názov(Definovať.

38. Do poľa Názvy v zošite zapíšte názov oblasti.

39. Stlačte tlačidlo Zbaliť dialóg.

40. Vyberte myšou oblasť.

41. Stlačte tlačidlo Rozbaliť dialóg. 

Využitie pomenovania


Ukážeme v nasledujúcich kapitolách. Teraz len jeden príklad. Zadajte príkaz Prejsť na. Uvidíte zoznam definovaných oblastí. Vyberte názov oblasti, na ktorú chcete prejsť.

Studenovský: Excel
4. Dialóg.doc

